Diari Oficial de la Generalitat Valenciana


Sumari del DOGV 4185, del 07-02-2002 (2002/769)

ACORD de 21 de desembre de 2001, de la Comissió Territorial d'Urbanisme de València, relatiu a la modificació avinguda de València de les Normes Subsidiàries d'Ademuz.
-----------------------------------------------------------------------------------------------------------------------------------------------------------------------

### Dades del document

Número de DOGV
:   4185

Data del DOGV
:   07-02-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/769


Data del document
:   21-12-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Ademuz
    * pla d'urbanisme

ACORD de 21 de desembre de 2001, de la Comissió Territorial d'Urbanisme de València, relatiu a la modificació avinguda de València de les Normes Subsidiàries d'Ademuz. [2002/M769]
  
Vist l'expedient remés per l'Ajuntament d'Ademuz referit a la modificació avinguda de València de les Normes Subsidiàries, i de conformitat amb els següents:
  
Antecedents de fet
  
1. El projecte es va sotmetre a informació pública mitjançant acord del ple de l'ajuntament en sessió celebrada el dia 26 de juny de 2001. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan en data 25 de setembre de 2001.
  
2. El projecte consta de memòria i plans.
  
3. L'objecte de la modificació és la reordenació de les illes de cases en sòl urbà (zona d'ordenances nucli antic), delimitades per l'avinguda de València, carrer de Blanco i carrer de Sant Vicent, mitjançant una modificació d'alineacions, ajustades a l'ordenació ja executada de la baixada per als vianants, la supressió de la baixada perpendicular a l'avinguda de València, l'ajust de l'alineació recaient a la CN-330, al projecte de travessia, i la supressió del solar edificable recaient a l'escalinata, amb ampliació de l'àmbit de zona verda interior de l'illa.
  
La modificació es justifica en la necessitat de reordenació dels terrenys d'acord amb la urbanització ja executada i la topografia dels terrenys. Se suprimeix la baixada cap a l'avinguda de València per considerar molt costosa l'execució pel desnivell existent, i trobar-se resolta la connexió mitjançant la baixada per als vianants urbanitzada. Es regularitzen els fronts de la dita baixada i es delimita un solar. Se suprimeix el solar existent en la zona verda, i s'amplia aquesta, atés que la topografia d'aquest fa inviable la construcció.
  
4. Durant la tramitació de l'expedient s'ha sol·licitat informe dels organismes següents:
  
- Ministeri de Foment, Demarcació de Carreteres, sol·licitat el 17 d'octubre de 2001.
  
- Conselleria de Cultura i Educació, Unitat de Patrimoni, sol·licitat amb data 4 de desembre de 2001.
  
5. Ademuz té Normes Subsidiàries aprovades definitivament per la Comissió Territorial d'Urbanisme en data 22 de febrer de 1993.
  
6. La Comissió Informativa de la Comissió Territorial d'Urbanisme de València, en sessió celebrada el 18 de desembre de 2001, va emetre informe relatiu al projecte que ens ocupa, i compleix així el que disposa l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La tramitació ha sigut correcta, de conformitat amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
2. La documentació està completa, a l'efecte del compliment del que disposa l'article 27 de la LRAU.
  
3. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU, no obstant això convé fer algunes precisions:
  
No es quantifica numèricament l'increment d'aprofitament lucratiu que es du a terme amb aquesta modificació, si bé pot extraure's gràficament que es compleix amb allò que s'ha exigit per l'article 17 de l'annex al Reglament de Planejament, i es respecta la proporció de dotacions públiques en augmentar la superfície de zona verda
  
4. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat, la Comissió Territorial d'Urbanisme, en sessió celebrada el 21 de desembre de 2001, acorda:
  
Aprovar definitivament la modificació avinguda de València, de les Normes Subsidiàries d'Ademuz.
  
Contra aquest acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà d'haver rebut aquesta notificació.
  
Tot això, sense perjuí que es puga exercitar qualsevol altre recurs que s'estime oportú.
  
València, 21 de desembre de 2001.- El secretari de la Comissió Territorial d'Urbanisme: José Manuel Palau Navarro.